I Finland er salt lakris særlig populært først og fremst på grunn av firmaet Fazer og produktet (Tyrkisk pepper), og det eksisterer til og med en forening som heter Finlands Salmiakförening og som har utdelt en pris posthumt til dansken Per Fjelsten som oppfant tyrkisk pepper i 1976. En drink med salmiakk, lansert på 1990-tallet, er meget populær i Finland, nemlig likøren Salmiakki Koskenkorva. Salmiakkdrops er noe av det finnene savner når de er i utlandet, og mange finner mener at det er noe av det mest karakteristiske ved finsk kultur, spissformulert som viktigere enn «selv sauna og Sibelius».